́ленъ, гла́съ и҃: ́йское мо́ре преплы́лъ єсѝ мно́гимъ воздержа́ніемъ, и приста́лъ єсѝ въ ти́хое приста́нище, въ нбс̑ныя ѻби́тєли, я́кѡ ѕвѣзда̀ свѣтоза́рна сія́еши, и я́кѡ со́лнце незаходи́мое мо́лніями чуде́съ твои́хъ вселе́нную всю̀ просвѣща́еши, и ѡзаря́еши стада̀ учєни́къ твои́хъ: всѣ̂мъ вѣ̂рнымъ да́руеши грѣхѡ́въ проще́ніе, и житія̀ исправле́ніе, и є́же на сопроти̂вныя ѡдолѣ́ніе, я́кѡ да ра́достнѡ ѡбстоя́ще честну́ю и многоцѣле́бную ра́ку, любе́знѡ лобыза́емъ ст҃ы̂я мо́щи твоя̂, и я́кѡ ѻтцу̀ чадолюби́ву вопіе́мъ тѝ: бг҃ому́дре и пребл҃же́нне ѻ́ч҃е се́ргіе, молѝ ст҃у́ю тро̑цу, є́йже въ житіѝ се́мъ порабо́талъ єсѝ, грѣхѡ́въ ѡставле́ніе дарова́ти чту́щымъ любо́вію ѡбрѣ́теніе честны́хъ моще́й твои́хъ